Ա. Հ.-Ցավոք, մեր զրույցը չենք կարող չսկսել Գյումրիում կատարված այս վերջին դեպքերից, որ բոլորիս են ցնցել: Ողբերգությունից օրեր անց, վերջապես հնչեց Ռուսաստանի նախագահի գուցեև խիստ դիվանագիտական, բայց ոչ սրտացավ բարեկամի խոսքը: Վերջապես խոսեց Ռուսաստանի արտաքին գործոց նախարար Ս. Լավրովը և հայտարարեց, որ ոճրագործը ցուցմունք է տալիս, դատն ընթանալու է Հայաստանում, բաց դատավարություն է լինելու, և հանցագործը կպատժվի օրենքի ամբողջ խստությամբ և, որ այս դեպքը կարիք չկա քաղաքականացնելու, թեև որոշ ուժերի դա ձեռնտու է: Ցուցադրվեց 6 ամսական փոքրիկի հոգեհանգստի արարողությունը, լուսանկարը: Շատ տարօրինակ է թվում, և տարածված վարկածը այնքան անհեթեթ է, որ նույնիսկ վիրավորական է. գոնե փոքր-ինչ ավելի խելամիտ վարկած հորինեին: Ի՞նչ է Ձեր կարծիքն այս մասին: